TACLOBAN CITY - Nagpapadayon an operasyon han Highway Patrol Group (HPG) 8 ha pag-recover han mga kinawat nga mga sarakyan kataliwan an paglasurbo han super typhoon Yolanda magtutulo na kabulan an nakakalabay.
Ha pagkayana, maabot pa la ha 20 nga mga sarakyan an narerecover han mga tinaglawas han HPG8 ngan deri pa hira sigurado kun tanan ini in mga linuting.
Nabaru-an nga guinkokompiska han mga tinaglawas han mao nga buhatan an mga sarakyan kun pakyas makapagpakita hin OR-CR an driver nga ira guinpaparahan.
Guinklaro naman han mga ini nga deri kakasohan an mga mababawi-an han linoting nga mga behikolo tungod an importante la daw in mabalik ngadto ha kampaniya an mga sarakyan.
Manunumduman nga maabot ha mil nga mga sarakyan an guinpangawat ha mga show rooms hin pira nga mga motor companies dinhi ha dyudad han Tacloban kataliwan han bagyo.
war_Latn war_Latn war_Latn war_Latn war_Latn